Дуран_Дуран
Дуран Дуран
Дуран Дуран беше основан од страна на старите пријатели Џон Тејлор и Ник Роудс придружувајќи им се како пејач-текстописец Стефан Дафи во 1978 година, но една година подоцна тој си замина од бендот, убеден дека немаат никаков напредок. Бендот по долгата пауза поради промени во составот по заминувањето на Дафи, конечно избраа гитарист и тапанар. Бендот се здоби со моќен поп звук зачинет со малку диско, фанк и електроника, измешан со солиден рок ритам, и се што им требаше беше харизматичен пејач со специфичен глас. Бившата девојка на Ле Бон, Фиона Кемп ( барменка во ноќниот клуб Rum Runner каде што Дуран Дуран одржуваа проби), го запозна со бендот во мај 1980 година, препорачувајќи го како потенцијален вокалист. Спорен легендата на бендот, тој на аудицијата се појавил облечен во розови панталони со леопардски принт носејќи нотес испишан со голема колекција на поеми што ги имал напишано- од кои неколку, подоцна, се најдоа на првите албуми на Дуран Дуран. По преслушувањето на песните кои бендот веќе ги имаше компонирано, Ле Бон помина некое време вклопувајќи ја една од неговите поеми ("Sound of Thunder") со еден од инструменталите и откри дека добро се совпаѓаат. Ле Бон се согласи да го испробаат Дуран Дуран за време на летото. Во рок од шест недели бендот настапуваше скромно околу Бирмингем, Лондон и Нотингем и имаше национална турнеја како поддршка на Хезел О’ Конор што во декември доведе до договор за снимање со ЕМИ Рекордс. Првиот албум на бендот, Дуран Дуран, беше издаден во 1981 година и за брзо време се здобија со слава како дел од нео романтистичкото движење. По мала пауза следеа уште три албуми: Rio (1982 година), Seven and the Ragged Tiger (1983 година) албумот во живо Arena (1984 година). Секое издавање на албум беше проследено со одлична медиумска промоција и долга концертна турнеја. До средината на 1984 година, бендот беше подготвен за пауза. Другиот единствен ангажман на Дуран Дуран таа година беше појавуувањето на Band Aid во 1984 година со хуманитарниот сингл "Do They Know It's Christmas". По заминувањето на Роџер Тејлор и Енди Тејлор, Ле Бон, Родс и Џон Тејлор продолжија како Дуран ДУран снимајќи ги и издавајќи ги Notorious (1986 година) и Big Thing (1988 година). Бендот ги додаде гитаристот Ворен Кукуруло и тапанарот Стерлинг Кембел и го сними албумот Liberty (1990 година), но успехот на бендот почна да се намалува на крајот на 80-те години. Дуран Дуран си ја врати популарноста со албумот The Wedding Album во 1993 година. Неколку месеци за време на проширената светска концертна турнеја за промоција на овој албум, Ле Бон имаше скината гласна жица и турнејата беше одложена за шест недели додека да се опорави. Во 1995 година, Дуран Дуран го издаде албумот со преработки Thank You и Ле Бон имаше шанса да преработи некои од своите омилени артисти, (Џим Морисон, Луи Рид и Елвис Костело)но албумот беше сурово искритикуван од сите страни. Истата година Ле Бон го изведуваше хитот "Ordinary World" од Дуран Дуран од 1993 година заедно со оперскиот тенор Лучано Павароти за време на концертот за добротворни цели „Децата од Босна“ за War Child. Ле Бон настанот за магазинот Jam! Showbiz го опиша: „Ако зборувате за испуштање на има, неговото е едно од наголемите имиња кои може да ви се испушти, Pav-The-Man“. Кога басистот Џон Тејлор го напушти бендот во 1997 година, Родс и Ле Бон останааединствените двајца членови кои биле со Дуран Дуран од почетокот. Успешните два албума со Ле Бон, Родс и Кукуруло, Medazzaland (1997 година) и Pop Trash (2000 година), не беа комерцијални успеси. Во 2001 година, се обединија оригиналните пет членови на бендот за да снимат нов албум, Astronaut, за Епик Рекордс. Astronaut беше издаден на 11 октомври 2004 година ширум светот. Албумот беше престигнат од синглот "(Reach Up For The) Sunrise", нивниот прв сингл на британскиот Топ 10 во декадата.